Bekendtgørelse om Den Danske Klimaskovfond

I medfør af § 4, stk. 2, i lov nr. 2186 af 29. december 2020 om Den Danske Klimaskovfond fastsættes:

**§ 1.** Fonden kan i overensstemmelse med sit formål midlertidigt erhverve og forvalte arealer med henblik på etablering af ny skov og tinglysning af fredsskovpligt.

**§ 2.** Fonden skal tilstræbe at afhænde arealer, som er erhvervet med hjemmel i denne bekendtgørelse, jf. § 1, efter højest 5 år.

*Stk. 2.* Hvis der er særlige omstændigheder, kan afhændelsen af arealer overskride fristen.

**§ 3.** Bekendtgørelsen træder i kraft den 1. oktober 2025.